**SZOLGÁLTATÁSI KERETSZERZŐDÉS**

amely létrejött egyrészről a

Cégnév: **DATRAK Digitális Adattranzakciós Központ Korlátolt Felelősségű Társaság**

Székhely: 1134 Budapest, Váci út 35

Képviselő: Schäffer István ügyvezető

Cégjegyzékszám: 01-09-350667

Adószám: 27122677-2-41

Bankszámlaszám: Takarékbank Zrt. 50453331-10000324-00000000

mint Szolgáltató, továbbiakban: „**Szolgáltató**”

másrészről a

Cégnév:

Székhely:

Képviselő:

Cégjegyzékszám:

Adószám:

Bankszámlaszám:

Honlap címe:

Tevékenységi köre:

Kapcsolattartó személyének neve, telefonszáma, e-mail címe:

E-számla kiküldéséhez tartozó e-mail cím;

Papír alapú számla használhatóságának megjelölése, valamint ennek igénybevétele esetén az ehhez használt számlázási cím:

mint Felhasználó, továbbiakban: „**Felhasználó**”- a Szolgáltató és a Felhasználó külön-külön a **„Fél”,** együttesen a **„Felek” vagy „Szerződő Felek”** - között alulírott helyen és napon az alábbi feltételekkel:

# A SZERZŐDÉS TÁRGYA

## A Nemzeti Építőipari Felügyeleti és Adatszolgáltató Rendszerbe tartozó tevékenységekről, valamint az Építőipari Monitoring- és Adatszolgáltató Rendszerről szóló 707/2021. (XII.15.) Korm. rendelet (továbbiakban: Korm. rendelet) szerint Szolgáltató az Építőipari Monitoring- és Adatszolgáltató Rendszer (a továbbiakban: Üvegkapu) üzemeltetésére kijelölt Társaság, amelynek alapján a Korm. rendelet, valamint az épített környezet alakításáról és védelméről szóló 1997. évi LXXVIII. törvény (továbbiakban: Étv.) rendelkezéseinek megfelelően az Üvegkapu szolgáltatás nyújtása érdekében, az Üvegkapuhoz való csatlakozást biztosító szolgáltatás igénybe vételére irányuló, az adatfeldolgozási kérdésekre is kiterjedő jelen szolgáltatási szerződést köti Felhasználóval. Szolgáltató az Üvegkapu szolgáltatás keretein belül, a Felhasználó által nyújtott ellenérték fejében, Helyszíni Felügyeleti Egységet (továbbiakban: HFE) biztosít a Felhasználó részére.

## Szolgáltató az Üvegkapu szolgáltatását a Felhasználóval kötött jelen Üvegkapu szolgáltatási keretszerződés – az Általános Szerződési Feltételek (továbbiakban: ÁSZF) és a kapcsolódó Egyedi szerződések – feltételei szerint vállalja.

Felhasználó kijelenti, hogy a jelen keretszerződéshez kapcsolódóan, a Szolgáltató által a [www.uvegkapu.gov.hu](http://www.uvegkapu.gov.hu) weboldalon közzétett ÁSZF-et teljes terjedelmében megismerte, megértette, annak feltételeit Szolgáltatóval megtárgyalta és a jelen szerződés aláírásával elfogadja, egyúttal Felek deklarálják, hogy az ÁSZF a jelen szerződés elválaszthatatlan részét képezi. Felek megállapodnak, hogy Szolgáltató az ÁSZF módosítását legkésőbb a változás hatálybalépését megelőző tizedik napon nyilvánosságra hozza és a változásról elektronikus levélben tájékoztatja Felhasználót. A változásról szóló értesítést Szolgáltató weboldalán jól látható módon közzéteszi. Amennyiben a rendelkezésre álló tíz nap alatt Felhasználó kifogást nem emel a módosított ÁSZF tartalma ellen és a szolgáltatást a módosított feltételekkel veszi igénybe, úgy a módosítás Felhasználó által kifejezetten elfogadottnak tekintendő.

## Felek rögzítik, hogy az egyes építési beruházások (továbbiakban: a beruházások) vonatkozásában, a beruházások Üvegkapuban történő regisztrációjával egyidejűleg a jelen szerződés 1. sz. mellékletét képező Szerződés-minta alkalmazásával, külön-külön egyedi szerződéseket kötnek (továbbiakban: az Egyedi szerződések), amely szerződések automatikusan jelen keretszerződés mellékleteit képezik.

# A SZERZŐDÉS IDŐBELI HATÁLYA

## A jelen Üvegkapu szolgáltatói keretszerződést Felek határozatlan időre, az egyes beruházásokhoz kapcsolódó Egyedi szerződéseket az ÁSZF rendelkezéseinek megfelelően, határozott időtartamra, az Elektronikus Építési Napló (továbbiakban: EÉN) nyitásától az EÉN lezárásáig kötik.

# FELHASZNÁLÓ JOGAI ÉS KÖTELEZETTSÉGEI

## A Felhasználó vállalja, hogy az ÁSZF rendelkezéseinek meglelően biztosítja a Korm. rendelet 4. § (2) bekezdésében meghatározott beléptető rendszer eszközeinek kiépítését és üzemetetését, az eszközökhöz illesztett felügyeleti egység Szolgáltató általi telepítését, valamint az ezekhez szükséges információk, tájékoztatások megadását. A beléptető rendszer és a HFE együttműködésének előzetes bevizsgálása érdekében Felhasználó a jelen keretszerződés aláírását követően megkezdi Szolgáltatónál az általa alkalmazandó beléptető rendszer előminősítését, annak részletes műszaki adatai megküldésével. Szolgáltató a megküldött műszaki adatok alapján 2 munkanapon belül tájékoztató levélben értesíti Felhasználót, hogy a megadott műszaki adatok elégségesek-e az előminősítéshez, vagy további információk átadására kéri a Felhasználót. Az előminősítéshez szükséges valamennyi információ rendelkezésre állása esetén Szolgáltató megkezdi az előminősítést, és az előminősítés megkezdését követő 5 munkanapon belül írásban visszaigazolja az alkalmazandó beléptető rendszer megfelelőségét (az előminősítés megkezdésétől, annak visszaigazolásáig terjedő időszak a továbbiakban: az előminősítés). Felek rögzítik, hogy az Egyedi szerződést a sikeresen lezárt előminősítést követően, az adott beruházás Üvegkapuban történő regisztrációjával egyidejűleg kötik.

## Az előminősítéshez szükséges műszaki adatokat (üvegkapu beléptető rendszer igénybejelentő laphoz szükséges mellékletek) Üvegkapu Felhasználó az előminősítés érdekében tartalomjegyzékkel ellátva megküldi Szolgáltató részére. Az előminősítéshez szükséges dokumentumokat Szolgáltató magyar és angol nyelven is befogadja, azonban az angol nyelvű dokumentumok esetén, az előminősítés elvégzésének ideje a keretszerződésben vállalt határidőnél több időt vesz majd igénybe, valamint az 5. számú mellékletben található ártáblázatban meghatározott díj került felszámításra kerül Üvegkapu Felhasználó részére.

## A Felhasználó köteles a jelen szerződés 6. fejezetében foglalt Fizetési feltételek rendelkezései alapján az ott rögzített összegű díjat a Szolgáltatónak megfizetni.

## A Felhasználó köteles a Szolgáltatót minden olyan körülményről haladéktalanul értesíteni, amely a szerződés teljesítését befolyásolja, a rögzített szolgáltatások nyújtását vagy kellő időre való teljesítését veszélyezteti vagy gátolja. Az értesítés elmaradása vagy késedelmes közlése esetén annak következményeit a Felhasználó viseli.

## A Szolgáltató nem felel a Felhasználótól bizonyíthatóan hiányosan, hibásan vagy késve megkapott információk, adatok miatt a teljesítésében bekövetkező késedelem miatt.

## Felek a jelen szerződés teljesítése során kötelesek betartani a rájuk, illetve a teljesítésükre irányadó, mindenkor hatályos jogszabályokat.

## A Felhasználó köteles a Szolgáltatóval együttműködni, minden a vonatkozó jogszabályi rendelkezéseknek megfelelő működést biztosító támogatást határidőben haladéktalanul megadni.

## A jelen keretszerződés aláírásával a Felhasználó

1. tudomásul veszi, hogy a HFE üzemeltetési helyétől függően szükség esetén olyan külső antennát szerel fel, amivel a HFE adatszolgáltatása biztosítható, tudomásul veszi, hogy az Üvegkapu szolgáltató felelősségi körébe tartozik az, hogy a HFE üzemeltetési helyén a mobil-adatkapcsolat biztosítva legyen;
2. kijelenti, hogy rendelkezik az ÁSZF 4.2. pont 1) bekezdés b) alpontja és az 5.5. pont 2) bekezdés c) alpontja szerinti harmadik személy adatainak kezelésére és az Üvegkapu szolgáltatónak történő adatátadásra vonatkozó megfelelő jogalappal;
3. kijelenti, hogy az Üvegkapu és az alkalmazott beléptető rendszere közötti, az ÁSZF- 1. számú mellékletében meghatározott módon felkészíti a Beléptető rendszerét a kompatibilis adattovábbításra;
4. kötelezettséget vállal arra, hogy biztosítja a HFE-k működtetéséhez szükséges elektromos kapacitást.
5. Kötelezettséget vállal arra, hogy biztosítja a HFEK működéséhez szükséges szünetmentes berendezést, mely 12-14 órás áthidalási időt biztosít.

# SZOLGÁLTATÓ JOGAI ÉS KÖTELEZETTSÉGEI

##  A Szolgáltató a teljesítést a jelen szerződés- és a vonatkozó jogszabályok rendelkezései szerint, a Felhasználó érdekeinek megfelelően, a szakma szabályai szerint a tőle elvárható legnagyobb gondossággal köteles végezni.

##  Felek rögzítik, hogy a Szolgáltató a Szerződés teljesítése során bármely személyes adathoz vagy bizalmas információhoz való hozzáférése esetén a vonatkozó jogszabályoknak megfelelően jár el. Szolgáltató teljes körű felelősséggel tartozik ezen adatok jogszabályi előírások szerinti kezeléséért, ezen kötelezettségének megszegéséből eredő kárigények vonatkozásában Szolgáltató köteles Felhasználóval szemben helytállni.

4.3. Felek rögzítik, hogy Szolgáltató jogosult értesíteni a közbeszerzési ajánlatkérőt, valamint a Korm. rendeletben meghatározott ellenőrzésre feljogosított hatóságokat, abban az esetben, ha a Felhasználó fizetésének elmaradása okán a HFE-k kikapcsolásra/korlátozásra kerülnek.

# EGYÉB JOGOK ÉS KÖTELEZETTSÉGEK

## Felek kötelesek a Szerződés teljes időtartama alatt a jóhiszeműség és a tisztesség követelményeinek megfelelően eljárni, a Szerződés teljesítése érdekében együttműködni.

## Felek vállalják, hogy kellő időben egymás rendelkezésére bocsátják a szükséges információkat, valamint gondoskodnak a teljesítés további feltételeinek megteremtéséről. Vállalják továbbá, hogy a teljesítést érintő vagy akadályozó minden lényeges körülményről haladéktalanul, írásban tájékoztatják egymást. Szerződő Felek vállalják továbbá, hogy időben tájékoztatják egymást nem csupán a jelen megállapodásban foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.

## Amennyiben bármelyik Fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.

# FIZETÉSI FELTÉTELEK

## A Felek megállapodása szerint a Felhasználó köteles az ÁSZF 7.4. pontja szerinti díjakat Szolgáltató teljesítésének ellenértékeként megfizetni.

## Szolgáltató a Felhasználó által fizetendő díjakról, HFE-nkénti bontásban, havi rendszerességgel állít ki számlát

## A számlán az érintett HFE/HFE-k EMEI/Szériaszámát fel kell tüntetni. A számlát a Felhasználó nevére és címére kell kiállítani. A számlának meg kell felelnie az általános forgalmi adóról szóló 2007. évi CXXVII. törvény 169. §-a, a számvitelről szóló 2000. évi C. törvény 167. §-ának (1) és (3) bekezdése, valamint a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendelet szerinti tartalmi és formai követelményeknek.

A díjak fizetésével, valamint a számlázással kapcsolatos részletszabályokat az ÁSZF 9.1. és 9.2. pontja állapítja meg.

# KAPCSOLATTARTÁS

## A Felek az együttműködésre, kapcsolattartásra a következő munkatársakat jelölik ki:

Szolgáltató részéről kapcsolattartó:

Név: Greskó Andrea

Telefon: +36 30 772 7283

Email cím: andrea.gresko@datrak.hu

Felhasználó részéről:

Név:

Telefon:

Email cím:

# SZERZŐDÉSSZEGÉS, KÖTBÉR

Felek rögzítik, hogy a szerződésszegés vonatkozásában az ÁSZF 12. pontjában, míg a kötbér tekintetében az ÁSZF 9.pontjában foglaltakat tekintik irányadónak.

# ADATFELDOLGOZÁS

Szolgáltató adatfeldolgozási tevékenységét az ÁSZF 2. pont 3. bekezdése, a részletes Adatkezelési tájékoztatót az ÁSZF 4. sz. melléklete rögzíti.

# TITOKTARTÁSI KÖTELEZETTSÉG

## Felek kötelesek jelen keretszerződés teljesítése során a másik Féllel kapcsolatban tudomásukra jutott információkat, valamint tényeket bizalmasan kezelni, azokat nyilvánosságra nem hozhatják, illetéktelen harmadik személy részére hozzáférhetővé nem tehetik azzal, hogy egyik fél sem akadályozhatja meg a másikat olyan információ kiadásában, amelyet valamely hatóság vagy eljárás, vagy törvényi előírás tesz szükségessé.

## Felek tudomásul veszik, hogy a vonatkozó jogszabályok és megállapodások szerinti illetékes ellenőrző szervezetek feladat- és hatáskörüknek megfelelően a jelen szerződés teljesítését ellenőrizhetik, részükre a jogszabály szerinti információ megadása üzleti titokra hivatkozással sem tagadható meg.

## Amennyiben a jelen keretszerződés teljesítésével kapcsolatban Szolgáltatónak harmadik személy számára valamely információt kell kiadnia, azt kizárólag a Felhasználó előzetes írásos hozzájárulásával teheti meg.

## Felek megállapodnak, hogy jelen pont alkalmazása szempontjából nem minősülnek harmadik félnek a Szolgáltató által szerződésszerűen igénybe vett alvállalkozók.

##  A jelen keretszerződés titoktartásra vonatkozó rendelkezései jelen szerződés bármely okból történő megszűnése vagy megszüntetése esetén korlátlan ideig maradnak hatályban.

## Felek rögzítik, amennyiben a jelen pontokban meghatározott titoktartási kötelezettségüket bármely okból megszegik, őket teljes körű és korlátlan kártérítési felelősség terheli.

# VEGYES RENDELKEZÉSEK

## Minden olyan esemény, amely a Felek érdekkörén kívül esik, és amelyet Felek tevékenységükkel befolyásolni nem tudnak, és a Szerződés teljesítését befolyásolja, Vis Maiornak tekintendő (pl. természeti katasztrófa, tűzeset, robbanás, sztrájk, a szerződés teljesítésére vonatkozó jogszabályi környezet megváltozása). Vis Maior előfordulása esetén Felek haladéktalanul írásban értesítik egymást.

Felek kijelentik, hogy a COVID-19 járványról és az azzal összefüggő korlátozásokról a szerződéskötéskor tudomással bírnak és azok szerződéskötéskori állapotát nem tekintik Vis Maiornak.

## Amennyiben a jelen szerződés bármely rendelkezését (vagy rendelkezésének részét) bármely hatáskörrel rendelkező bíróság érvénytelennek nyilvánítja, ez a szerződés egyéb rendelkezéseinek hatályát nem érinti.

## Amennyiben az érvénytelen rendelkezés valamely része törlésre kerülne, és ezáltal a rendelkezés érvényessé, kikényszeríthetővé vagy törvényessé válna, a rendelkezés azzal a módosítással alkalmazandó, amely a Felek ügyleti akaratának hatályosulásához szükséges.

## A jelen szerződésre, valamint az abból eredő, vagy annak tárgyával, létrejöttével összefüggésben keletkezett minden jogvitára vagy követelésre (beleértve a szerződésen kívüli jogvitákat és követeléseket) a magyar jog szabályai az alkalmazandók. Amennyiben vita alakul ki Felek között a jelen keretszerződés, ÁSZF, és Egyedi szerződés valamely rendelkezésének értelmezése tekintetében, a keretszerződés és ÁSZF rendelkezéseinek esetleges ellentmondása esetén a keretszerződés rendelkezései, az Egyedi szerződés és a keretszerződés rendelkezéseinek ellenmondása esetén az Egyedi szerződés rendelkezései érvényesülnek. A Felek megállapodnak, hogy a jelen szerződéssel összefüggésben kialakult vitájukat elsősorban békés úton, egyeztető tárgyalások útján kísérlik meg rendezni. Amennyiben ez az egyeztető tárgyalások kezdetétől számított 30 (harminc) naptári napon belül nem vezet eredményre, úgy a Felek jogvitájuk esetén a magyarországi hatáskörrel és illetékességgel rendelkező rendes bírósághoz fordulhatnak.

## A Szerződő Felek kijelentik, hogy bejegyzett gazdasági társaságok, amelyek nem állnak csőd-, felszámolási, kényszertörlési, vagy végelszámolási eljárás hatálya alatt.

## Felhasználó a Szerződés teljesítésének teljes időtartama alatt tulajdonosi szerkezetét a Szolgáltató számára megismerhetővé teszi.

## A jelen szerződésben nem érintett kérdésekben a Polgári Törvénykönyvről szóló 2013. évi V. törvény, valamint az ÁSZF vonatkozó rendelkezései az irányadók.

##  Jelen szerződés 2 (kettő) egymással megegyező, eredeti példányban készült el, amelynek elválaszthatatlan részét képezik azok Mellékletei:

1. számú Melléklete: Egyedi szerződésminta

Felek a szerződést, mint akaratukkal mindenben megegyezőt, elolvasás és értelmezés után, helybenhagyólag aláírják.

Kelt: \_\_\_\_\_\_\_\_\_\_\_\_\_\_\_\_\_, 202\_. \_\_\_\_\_\_\_\_\_\_\_\_\_\_\_

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **DATRAK Digitális Adattranzakciós Központ Korlátolt Felelősségű Társaság** |  |
| Szolgáltató | Felhasználó |

|  |  |
| --- | --- |
|  |  |

1. sz. melléklet **Egyedi szerződésminta**

amely létrejött

egyrészről

Cégnév: DATRAK Digitális Adattranzakciós Központ Korlátolt Felelősségű Társaság

Székhely: 1134 Budapest, Váci út 35

Képviselő: Schäffer István ügyvezető

Cégjegyzékszám: 01-09-350667

Adószám: 27122677-2-41

Bankszámlaszám: Takarékbank Zrt. 50453331-10000324-00000000

mint Szolgáltató, továbbiakban: „Szolgáltató”

másrészről

Cégnév:

Székhely:

Képviselő:

Cégjegyzékszám:

Adószám:

Bankszámlaszám:

mint Felhasználó, továbbiakban: „Felhasználó”

 - a Szolgáltató és a Felhasználó külön-külön a „Fél”, együttesen a „Felek” vagy „Szerződő Felek” –

Felek rögzítik, hogy a köztük, 202\_.\_\_\_\_\_-én létrejött Szolgáltatási keretszerződés és ÁSZF részeként az alábbi, szerződés szerinti Helyszíni Felügyeleti Egységek biztosítására irányuló egyedi szerződést kötik.

|  |  |
| --- | --- |
| Beruházás neve, címe |  |
| Igényelni kívánt HFE-k darabszáma/fajtája |  |
| Az egyes telepítési helyek pontos meghatározása helyrajzi szám, postai cím vagy GPS-koordináta  |  |
| A HFE-k üzemeltetési helyének pontos, a konkrét elhelyezés beazonosítására alkalmas, teljes részletességű megjelölése |  |
| Az építkezés kapcsolattartójának neve, e-mail címe, telefonszáma |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Felhasználó úgy nyilatkozunk, hogy a HFE-hez illesztendő beléptető rendszereink rendelkeznek az Üvegkapu ÁSZF 1. számú mellékletében dokumentált, „HFE interfészeivel.”

Felek rögzítik, hogy jelen egyedi szerződés, annak felek általi kölcsönös aláírásával, mellékletként, automatikusan a Felek között 202-. \_\_\_\_\_\_\_\_\_\_\_\_\_\_\_\_-én létrejött szolgáltatási keretszerződés részévé válik.

\_\_\_\_\_\_\_\_\_\_\_\_\_\_\_202-.\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| ..................................................................... | ..................................................................... |
| **DATRAK Digitális Adattranzakciós Központ Korlátolt Felelősségű Társaság *Szolgáltató*** | ***\_\_\_\_\_\_\_\_\_\_\_\_\_\_\_\_\_\_\_******Felhasználó*** |